**Htin Kyaw** (s. 20. heinäkuuta 1946) on myanmarilainen poliitikko, kirjailija ja tutkija, joka toimi Myanmarin 9. presidenttinä 30. maaliskuuta 2016 – 21. maaliskuuta 2018. Hän oli ensimmäinen vuoden 1962 sotilasvallankaappauksen jälkeen valittu presidentti, jolla ei ole siteitä armeijaan. Oppineen Min To Wun toinen poika Htin Kyaw oli toiminut useissa eri tehtävissä opetus-, suunnittelu- ja valtiovarainministeriöissä aikaisempien hallitusten aikana.

Etnisesti Ma- ja Bamar-ryhmiin kuuluvaa poliitikkoa pidetään Aung San Suu Kyin tärkeänä liittolaisena, koska perustuslaki estää tätä nousemasta suoraan presidentiksi.

Varhainen elämä ja koulutus
---------------------------

Htin Kyaw syntyi vuonna Rangoonissa, Brittiläisessä Burmassa (nykyinen Myanmar). Hänen vanhempansa olivat burmalainen tutkija ja runoilija Min To Wun ja Kyi Kyi.

Htin Kyaw valmistui englanninkielisestä metodistien ylläpitämästä lukiosta vuonna 1962. Hän kirjoittautui Rangoon Institute of Economics (josta tuli myöhemmin osa Rangoon Arts ja Science University) ja valmistui taloustieteen maisteriksi pääaineenaan tilastotiede vuonna 1968. Hän aloitti opettajana jo opiskellessaan maisteriksi. Sitten hän siirtyi Yliopiston tietokonekeskukseen ohjelmoijaksi vuonna 1970.

Htin Kyaw jatkoi opintojaan saatuaan stipendin Institute of Computer Science, Lontoon yliopistossa vuosina 1971-1972 ja opiskeli tietojenkäsittelytiedettä myös Tokiossa vuonna 1974. Hän on suorittanut toisen maisterin tutkinnon vuonna 1975. Hän opiskeli johtamista myös YhdysvaltojenCambridgessa, Massachusetts, vuonna 1987.

Ura
---

Vuonna 1975, Htin Kyaw palkattiin kauppa- ja teollisuusministeriön varaosastopäälliköksi. Vuonna 1980 hänet sai viran ulkomaankauppaosastolta. Hän erosi valtion palveluksesta vuonna 1992.

Hänet pidätettiin 22. syyskuuta 2000, ja vietti neljä kuukautta Inseinin vankilassa koska oli avustanut Aung San Suu Kyin matkaa Yangonin ulkopuolelle. Vuodesta 2012 alkaen hän työskenteli korkeassa tehtävässä Daw Khin Kyi Säätiö, jonka perusti Aung San Suu Kyin ja joka on nimetty hänen äitinsä Khin Kyin mukaan. Vaikka Kyaw ei ole NLD:n veteraanijäsen, hän työskenteli hyvin tiiviisti Aung San Suu Kyin kanssa  NLD:n puheenjohtajan toimistossa.

Hyan Kyaw oli mainittu yhtenä mahdollisena presidenttinä kun NLD sai murskavoiton vuoden 2015 vaaleissa. Perustuslaki esti Aung San Suu Kyitä nousemasta presidentiksi, koska hänen edesmennyt miehensä ja molemmat lapset ovat Britannian kansalaisia; perustuslaki ei salli presidentin, hänen vanhempansa, hänen puolisonsa tai hänen lastensa "olevan velkaa vieraalle vallalle uskollisuutta." Kun Kyaw nimitettiin presidentiksi, Aung San Suu Kyi sanoi, että hän oli valinnut hänen rehellisyyden, uskollisuuden ja kunnioitettavan koulutuksen takia.

Presidenttikausi
----------------

Myanmarin presidentti valitaan välillisillä vaaleilla. 15. maaliskuuta 2016 360 kansanedustajaa alahuoneen 652 jäsenestä äänestivät hänet presidentiksi. Toiselle ja kolmannelle sijalle vaalissa tulivat Myint Swe ja hänen puoluetoverinsa Henry Van Tio.

17. maaliskuuta 2016, Htin Kyaw esitteli ehdokkaansa kabinetin 21 ministeriksi. Ministereiden määrä pieneni merkittävästi aikaisemmista 36:ta. Hän lisäsi uuden ministerin jonka vastuualaa ovat etniset kysymykset. 21. maaliskuuta 2016 kansanedustajat hyväksyivät ehdotuksen hallitukseksi.

30. maaliskuuta 2016, Htin Kyaw vannoi virkavalansa Myanmarin presidenttinä. Hänestä tuli ensimmäinen presidentti, jolla ei ole yhteyksiä armeijaan, sen jälkeen kun U Nu syrjäytettiin vuonna 1962. Vaikka Htin Kyaw on nimellisesti itsenäinen johtaja, Aung San Suu Kyi johtaa maata hänen kauttaan. Jo ennen vaaleja oli tiedossa, että Aung San Suu Kyi olisi "presidenttiäkin ylempi" ja tekisi kaikki tärkeimmät päätökset. Niinpä häntä varten luotiin pääministeriä vastaava "valtion neuvonantajan" virka.

21. maaliskuuta 2018 ilmoitettiin yhtäkkiä, että Htin Kyaw oli eronnut virastaan presidenttinä, vedoten tarpeeseensa levätä. Kyaw oli saanut hoitoa terveysongelmiinsa ulkomailla kahdesti vuodessa. Varapresidentti Myint Swe nimettin hänen tilapäiseksi seuraajakseen.

Yksityiselämä
-------------

Htin Kyaw on ollut naimisissa Su Su Lwin kanssa vuodesta 1973; vaimo on opiskellut Yhdysvalloissa ja opettanut Rangoonin yliopistossa, ja nykyisin hän on istuva edustajainhuoneen parlamentaarikko. Parilla ei ole lapsia.

Kyawin isä oli kuuluisa runoilija ja Min To Wun, joka voitti paikan vuoden 1990 vaaleissa. Hänen appensa U Lwin oli yksi NLD-puolueen perustajista. Hän toimi myös puolueen puhemiehenä vuodesta 1995 vuoteen 2010.

Kaunokirjallinen tuotanto
-------------------------

Htin Kyaw kirjoittaa nimimerkillä *Dala Ban*. Hän kirjoitti elämäkerrallisen kirjan isästään Min To Wun: *Isän Elämä: Välähdyksiä (Aba Bawa Aba Akyaung Tase Tasaung)*. Hän myös kirjoitti useita artikkeleita viikkolehtiin perhe-elämästään isänsä kanssa.

Terveysongelmat
---------------

Htin Kyaw meni Bangkokiin syyskuussa 2017 lääketieteellisiin tutkimuksiin ja saamaan tarvittavaa hoitoa. On ollut spekulaatioita hänen terveydentilansa huononemisesta, mutta ne on kiistetty virallisesti. Maaliskuussa 2018 hänen ilmoitettiin olevan hyvässä kunnossa ja asettuvan eläkevuosikseen Naypyidawiin.

Lähteet
-------

1. ↑ . Tieto on haettu Wikidatasta.
2. 1 2  Who Is Htin Kyaw, Myanmar's Newly Elected President? *VOA*.
3. ↑  သမ္မတသစ် ဦးထင်ကျော်၏ အစ်ကို ဦးကျော်စိုးနှင့် တွေ့ဆုံခြင်း *7daydaily.com*.  17 March 2016.  Arkistoitu 20.3.2016. Viitattu 1.12.2018.
4. ↑  ျမန္မာႏိုင္ငံရဲ႕ ၉ ဦးေျမာက္ ႏိုင္ငံေတာ္သမၼတ *burmese.voanews.com*.
5. ↑  Who is Htin Kyaw, Myanmar’s new president? *South China Morning Post*.  16 March 2016.
6. ↑  Myanmar's NLD nominates presidential candidate *Kyodo News*. Viitattu 10.3.2016.
7. ↑  Ex-driver gears up for Myanmar rule but Suu Kyi still at wheel *news.yahoo.com*. Viitattu 10.3.2016.
8. ↑  Ye Mon and Lun Min Mang: U Htin Kyaw: from computer science grad to NLD loyalist *mmtimes.com*.
9. ↑  Holmes, Oliver. "Myanmar parliament elects Htin Kyaw as first civilian president in 53 years", 2016-03-15. (en-GB)
10. ↑  Ei Ei Toe Lwin: Daw Suu eyes foreign minister role *mmtimes.com*.
11. ↑  NLD Dropped a Name List to Lead Its New Government *The Burma Times*.  Arkistoitu 24.3.2016. Viitattu 1.12.2018.
12. ↑  Myanmar Starts New Parliamentarye Era The Bangkok Post. Viitattu 6 March 2016.
13. ↑  Myanmar elects Htin Kyaw as first civilian president in decades *bbc.com*.
14. ↑  Myanmar Lawmakers Name Htin Kyaw President, Affirming Civilian Rule *The New York Times*.  16 March 2016.
15. ↑  Parliament Approves President-Elect’s Proposal to Downsize Ministries *Irrawaddy*.  21.3.2016. Viitattu 1.12.2018.
16. ↑  Channel\_banners\_1000px\_demlab-r3 (1) Burma's Puppeteer-in-Chief Takes Charge Foreign Policy.
17. 1 2  Myanmar’s president, a close friend of Suu Kyi, retires *AP News*.  21.3.2018. Viitattu 1.12.2018.
18. ↑  Ei Ei Toe Lwin: Who is President U Htin Kyaw? *Myanmar Times*. Viitattu 1.2.2018.
19. 1 2  Aung San Suu Kyi will not be Burma's president *The Telegraph*.  2016. Viitattu 1.12.2018.
20. ↑  President depart to Singapore *7daydaily.com*.  Arkistoitu 30.3.2018. Viitattu 1.12.2018.
21. ↑  U Htin Kyaw to stay in Nay Pyi Taw after retirement *MM Times*.  26.3.2018.  Arkistoitu 1.12.2018. Viitattu 1.12.2018.

Aiheesta muualla
----------------

* + Kuvia tai muita tiedostoja aiheesta **Htin Kyaw** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Htin Kyaw